4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

บริษัท และบริษัทย่อยประกอบธุรกิจพัฒนาที่ดิน และจัดสร้างที่อยู่อาศัยให้แก่ลูกค้า
ประเภทโครงการหมู่บ้านจัดสรรเป็นหลัก ซึ่งโครงการที่ดำเนินการในปัจจุบันและจะเปิดตัวใหม่ในปี
2553 ของบริษัทสามารถแบ่งตามประเภทกลุ่มลูกค้า ภายใต้ชื่อโครงการของบริษัทได้ดังนี้

1.  โครงการเพอร์เฟค มาสเตอร์พีซ (Perfect MasterPiece)
    เป็นโครงการขายบ้านจัดสรรพร้อมที่ดินประเภทบ้านเดี่ยว ในระดับราคา 7 ล้านบาทขี้นไป
    เน้นกลุ่มลูกค้าระดับบน

2.  โครงการเพอร์เฟค เพลส (Perfect Place)
    เป็นโครงการขายบ้านจัดสรรพร้อมที่ดินประเภทบ้านเดี่ยว ในระดับราคา 3.5-7
    ล้านบาทขี้นไป เน้นกลุ่มลูกค้าระดับกลาง

3.  โครงการเพอร์เฟค พาร์ค (Perfect Park) (โครงการมณีรินทร์เดิม)
    เป็นโครงการขายบ้านจัดสรรพร้อมที่ดินประเภทบ้านเดี่ยว และมีบ้านแฝดแนวคิดใหม่
    เฉพาะในทำเลที่มีความต้องการของลูกค้าในระดับราคา 2.5-5 ล้านบาทขี้นไป
    และเน้นกลุ่มลูกค้าระดับเริ่มครอบครัวหรือลูกค้าที่ต้องการบ้านที่ใหญ่ขึ้น

4.  โครงการเดอะ วิลล่า (The Villa) เป็นโครงการทาวน์เฮ้าส์ และบ้านแฝดแนวคิดใหม่
    สำหรับครอบครัวเริ่มต้น ในระดับราคา 1.7-3 ล้านบาท

5.  โครงการเมโทร พาร์ค (Metro Park) เป็นโครงการคอนโดมิเนียมแนวราบ ระดับ 8 ชั้น
    ที่สามารถเดินทางได้สะดวกด้วยรถไฟฟ้า ในรูปแบบคอนโดกลางสวน ในระดับราคา 1.2-3.0
    ล้านบาท เน้นการขยายตลาดไปสู่กลุ่มลูกค้าที่ทำงานหรืออาศัยอยู่ในเมือง

6.  เดอะเมทโทร (The Metro) เป็นโครงการ ทาวน์โฮม 3 ชั้น ในระดับราคา 3 – 5
    ล้านบาท

  โดยเน้นคุณภาพ การออกแบบ และวัสดุเหนือมาตรฐาน ในทำเลใกล้เมือง ใกล้รถไฟฟ้า

7.  เมโทรสกาย (Metro Sky) เป็นโครงการคอนโดมิเนียม
    โดยเน้นกลุ่มเป้าหมายที่ต้องการคอนโดมิเนียมใจกลางเมือง
    และต้องการที่อยู่อาศัยที่ใกล้สถานีรถไฟฟ้า โดยมีระดับราคา 2-5 ล้านบาท

8. ยูนิลอฟท์ (Uniloft) เป็นโครงการคอนโดมิเนียม Low-Rise ดำเนินการโดยบริษัท ไบรท์
ดีเวลลอปเม้นท์

  กรุงเทพ จำกัด (บริษัทย่อย) บนทำเลที่ใกล้แหล่งชุมชนและมหาวิทยาลัย มีระดับราคาอยู่ที่
  1.0-1.2

  ล้านบาท โดยจะเริ่มเปิดตัวในปี 2553

ในการพิจารณาเปิดโครงการบริษัทและบริษัทย่อยจะมีการทำวิจัยเพื่อรับทราบความต้องการของผู้บริโภคที่แท้จริงในแต่ละทำเลที่ตั้งโครงการของบริษัทและบริษัทย่อย
ทั้งในเรื่องของกลุ่มลูกค้าเป้าหมาย ประเภทแบบบ้านและราคาที่เหมาะสม
โดยทุกโครงการของบริษัทจะต้องผ่านการพิจารณาอย่างรอบคอบจากฝ่ายงานที่เกี่ยวข้องโดยการจัดทำการศึกษาความเป็นไปได้
โดยโครงการของบริษัทจะ กระจายอยู่ในทำเลที่มีศักยภาพของกรุงเทพและปริมณฑล
ในทุกโครงการของบริษัทโดยมุ่งเน้นที่จะพัฒนาที่อยู่อาศัยที่มีคุณภาพ มีการออกแบบที่ดี
ตลอดจนมีสภาพแวดล้อมที่ดีเหมาะแก่การอยู่อาศัย รวมทั้งการให้บริการที่ดี

หลังจากส่งมอบบ้านให้ลูกค้าแล้ว
บริษัทยังคงสร้างความมั่นใจให้กับลูกค้าในการรับประกันบ้านเป็นระยะเวลา 1 ปี
นับจากวันโอนกรรมสิทธิ์ บริษัทมี แผนก Perfect Service
เพื่อดูแลและบริการลูกค้าที่บริษัทได้ทำการส่งมอบบ้านแล้วทั้งในระยะรับประกันและนอกระยะเวลารับประกันโดยคำนึงถึงความรวดเร็วในการให้บริการและสร้างความพึงพอใจให้กับลูกค้าบริษัทโดยคัดสรรบุคลากรที่มีความซื่อสัตย์และมีพื้นฐานของการให้บริการจากการฝึกอบรมทั้งเรื่องความรู้ความสามารถในด้านต่างๆ

นอกจากนี้บริษัทจัดให้มีการจัดการบริหารชุมชน สโมสร สระว่ายน้ำ สวนพักผ่อน
ตลอดจนสาธารณูปโภค สาธารณูปการต่างๆ
ในโครงการจนกระทั่งได้ดำเนินการก่อสร้างโครงการจนแล้วเสร็จ และจัดตั้งคณะกรรมการหมู่บ้าน
หรือคณะกรรมการนิติบุคคลเพื่อดูแลต่อไป

บริษัทและบริษัทย่อยมีลักษณะผลิตภัณฑ์แยกตามโครงการปัจจุบัน ณ วันที่ 31 ธันวาคม 2552 ดังนี้

[TABLE]

บริษัท กรุงเทพบ้านและที่ดินจำกัด (มหาชน) (บริษัทร่วม)

โครงการบริษัทร่วม

โครงการที่ดำเนินการอยู่ของ บมจ. กรุงเทพบ้านและที่ดิน แยกตามลักษณะผลิตภัณฑ์ ณ

31. ธันวาคม 2552 มีทั้งหมด 10 โครงการ ประกอบด้วย

+-----------------------------+-------+------+-----+-------+----------+
| ชื่อ / ที่ตั้งโครงการ             | ป     | มูลค  | จำ  | ราค   | ม        |
|                             | ระเภท | ่าโคร | นวน | าเฉลี่ย | ูลค่าโครงก |
|                             |       | งการ |     | /หลัง( | ารคงเหลือ |
|                             | ผ     |      | (ย  | ล.บ.) |          |
|                             | ลิตภัณฑ์ | (ล   | ูนิต) |       |          |
|                             |       | .บ.) |     |       |          |
+-----------------------------+-------+------+-----+-------+----------+
| โครงการในปัจจุบัน              |       |      |     |       |          |
+-----------------------------+-------+------+-----+-------+----------+
| 1. บ้านราชพฤกษ์-เพชรเกษม      | SDH   | 985  | 146 | 6.8   | 200      |
| บางบอน                      |       |      |     |       |          |
+-----------------------------+-------+------+-----+-------+----------+
| 2. เดอะแกรนด์-พาร์ค วิลล์ เฟส 1 | SDH   | 2    | 284 | 7.2   | 229      |
|                             |       | ,049 |     |       |          |
+-----------------------------+-------+------+-----+-------+----------+
| 3. เดอะแกรนด์ เลค แกรนด์      | SDH   | 973  | 62  | 15.7  | 723      |
| ดิโอเซ่ เฟส 3                 |       |      |     |       |          |
+-----------------------------+-------+------+-----+-------+----------+
| 4. เออร์เบริน์ สาทร – Bolero   | TH    | 908  | 179 | 5.0   | 39       |
| Villa                       |       |      |     |       |          |
+-----------------------------+-------+------+-----+-------+----------+
| 5. เออร์เบริน์ สาทร –          | TH    | 2    | 363 | 5.9   | 1,605    |
| Marcopolo Villa             |       | ,091 |     |       |          |
+-----------------------------+-------+------+-----+-------+----------+
| 6. เดอะแกรนด์ –ไอซ์แลนด์       | SDH   | 738  | 16  | 50.4  | 691      |
| พาราไดซ์ เฟส 4, 1            |       |      |     |       |          |
+-----------------------------+-------+------+-----+-------+----------+
| 7. เดอะแกรนด์ – Neo          | LAND  | 250  | 23  | 10.9  | 250      |
| Resorte’- P9                |       |      |     |       |          |
+-----------------------------+-------+------+-----+-------+----------+
| 8. เดอะแกรนด์ – Neo          | SDH   | 1    | 292 | 4.3   | 804      |
| Resorte’- P10               |       | ,255 |     |       |          |
+-----------------------------+-------+------+-----+-------+----------+
| 9. THE PANO *               | CD    | 5    | 397 | 14.9  | 2,556    |
|                             |       | ,910 |     |       |          |
+-----------------------------+-------+------+-----+-------+----------+
| 10. เดอะแกรนด์ – พาร์ค วิลล์    | SDH   | 599  | 65  | 9.2   | 599      |
| เฟส 2                       |       |      |     |       |          |
+-----------------------------+-------+------+-----+-------+----------+
| โครงการใหม่ในปี 2553          |       |      |     |       |          |
+-----------------------------+-------+------+-----+-------+----------+
| 1. เดอะแกรนด์ – พาร์ค วิลล์ เฟส | SDH   | 825  | 149 | 5.5   | 825      |
| 6                           |       |      |     |       |          |
+-----------------------------+-------+------+-----+-------+----------+
| 2. เดอะแกรนด์ –              | SDH   | 1    | 282 | 4.7   | 1,335    |
| วงเวียนประชาอุทิศ เฟส 1        |       | ,335 |     |       |          |
+-----------------------------+-------+------+-----+-------+----------+

หมายเหตุ: * โครงการ THE PANO ดำเนินการโดย บริษัท ริเวอร์ไซค์โฮมส์ ดีเวลลอปเม้นท์
จำกัด ซึ่งเป็นบริษัทที่ร่วมทุนโดย บมจ. กรุงเทพบ้านและที่ดิน กับ บริษัท เซ็นเตอร์พอยท์
พร็อพเพอร์ตี้ จำกัด ซึ่งเป็นบริษัทอสังหาริมทรัพย์รายใหญ่จากประเทศสิงคโปร์

4.2 การตลาด และการแข่งขัน

4.2.1 การตลาด

(1) กลยุทธ์การตลาด

บริษัทได้ให้ความสำคัญกับการกำหนดกลยุทธ์ทางการตลาด โดยพิจารณารายละเอียดทำเล
สภาวการณ์แข่งขัน กลุ่มลูกค้าเป้าหมาย การวิเคราะห์จุดแข็ง จุดอ่อน (Swot Analysis)
รวมถึงการพิจารณาปัจจัยภายนอกที่อาจมีผลกระทบต่อการพัฒนาโครงการ ก่อนที่จะเริ่มดำเนินการ
ซึ่งสามารถแยกตามกลยุทธ์ได้ดังนี้

-   กลยุทธ์ด้านผลิตภัณฑ์ (Product)

    -   รูปแบบโครงการและสิ่งแวดล้อม (Environment Impact Assessment)

  นอกจากแบบบ้านสวยงาม การกำหนดแบ่งพื้นที่ใช้สอยให้คุ้มค่า คุ้มราคา อย่างเหมาะสมแล้ว
  บริษัทเน้นการออกแบบผังโครงการ การจัดการสภาพแวดล้อมในโครงการ
  การวางระบบสาธารณูปโภค ระบบรักษาความปลอดภัยและ การบริการหลังการขาย
  นอกจากนี้บริษัทยังจัดให้มีการจัดกิจกรรมตามเทศกาล และวัฒนธรรมไทย
  เพื่อให้ลูกค้าได้ร่วมกิจกรรมและมีสังคมที่ดีร่วมกัน จากแนวทางดังกล่าว
  ทำให้โครงการของบริษัทได้รับรางวัลโครงการที่มีการบริหารและการจัดการสภาพแวดล้อมดีเด่น
  หรือ EIA Monitoring Awards จากกระทรวงทรัพยากรธรรมชาติและสิ่งแวดล้อมถึง 3 ปีซ้อน
  คือ

  ปี 2548-2550 โครงการเพอร์เฟค เพลส รัตนาธิเบศร์, โครงการเพอร์เฟค เพลส
  รามคำแหง เฟส 1

  ปี 2549-2551 โครงการเพอร์เฟค เพลส รามคำแหง เฟส 2 และ เฟส 3

  การจัดให้มีสวนสาธารณะ ทะเลสาบ พร้อมด้วย Club House ขนาดใหญ่ที่สมบูรณ์แบบ
  โดยร่วมกับพันธมิตรธุรกิจในบริเวณ Club House ของแต่ละโครงการ อาทิ ร้านอาหาร Black
  Canyon, ศูนย์ออกกำลังกาย Clark Hatch Fitness Center, ร้านสะดวกซื้อ V Shop
  และ 108-Shop ร้านหนังสือดอกหญ้า
  ได้สร้างความแตกต่างที่เป็นจุดเด่นเหนือคู่แข่งในสังคมที่อบอุ่นและสัมผัสได้
  ซึ่งได้รับการตอบรับที่ดีจากลูกค้าในโครงการของบริษัท

-   ทำเล (Location)

  โครงการของบริษัทส่วนใหญ่จะตั้งอยู่ในทำเลที่มีศักยภาพในการเติบโตสูง
  โดยอยู่ใกล้แนวรถไฟฟ้าหรือแนวถนนตัดใหม่สายสำคัญ โครงการของบริษัทมีทำเลที่ดีกว่า
  มีศักยภาพการเติบโตสูง เดินทางสะดวก อาทิ

  - โครงการในโซนเหนือและตะวันตกของบริษัท
  ตั้งอยู่ใกล้สถานีรถไฟฟ้าสายสีม่วง(บางซื่อ-บางใหญ่) รถไฟฟ้าสายสีแดง(บางซื่อ-ตลิ่งชัน)
  ถนนราชพฤกษ์ สะพานพระราม 4 (ข้ามแยกปากเกร็ด) เชื่อมต่อถนนแจ้งวัฒนะ

  - โครงการในโซนตะวันออกของบริษัท ตั้งอยู่ใกล้แนวรถไฟฟ้า Airport Rail Link
  ใกล้สนามบินสุวรรณภูมิ และถนนวงแหวนรอบนอก (ฝั่งตะวันออก)
  ที่เชื่อมต่อพื้นที่โซนเหนือและใต้ของกรุงเทพฯ รวมถึงถนนมอเตอร์เวย์ ที่เชื่อมออกสู่จังหวัดชลบุรี
  และ พัทยา

  - โครงการโซนในเมืองของบริษัท ตั้งอยู่ในพื้นที่เขตศูนย์กลางธุรกิจ ได้แก่
  บริเวณถนนเลียบทางด่วนเอกมัยรามอินทรา แนวถนนมอเตอร์เวย์ แนวรถไฟฟ้า Airport Rail
  Link แนวรถไฟลอยฟ้า BTS และแนวรถไฟฟ้าใต้ดิน MRT ในเส้นทางทั้งที่เปิดให้บริการอยู่
  และเส้นทางที่กำลังจะเปิดให้บริการในอนาคต โดยโครงการส่วนใหญ่ พัฒนาเป็นโครงการ
  บ้านเดี่ยวระดับบน ทาวน์เฮ้าส์และคอนโดมิเนียม เป็นหลัก

  บริษัทและบริษัทย่อยมีนโยบายขยายโครงการ เพื่อเพิ่มส่วนแบ่งตลาดในทำเลที่มีศักยภาพ โดยในปี
  2553 บริษัทและบริษัทย่อยมีแผนเปิดโครงการใหม่ในทำเลที่มีศักยภาพอีก 14
  โครงการในรูปแบบบ้านเดี่ยว 4 โครงการ ทาวน์เฮ้าส์ 4-5 โครงการ และคอนโดมิเนียม 5
  โครงการ

-   คุณภาพ (Quality) งานก่อสร้าง

  บริษัทมีการบริหารจัดการควบคุมการก่อสร้างโดยจัดจ้างผู้รับเหมาให้ดำเนินการก่อสร้างตามแบบที่บริษัทกำหนด
  ด้วยวัสดุก่อสร้างมาตรฐาน มีกำหนดระยะเวลาการก่อสร้าง
  รวมถึงการพิจารณาร่วมกันในการกำหนดรูปแบบ
  วิธีการก่อสร้างเพื่อให้ได้คุณภาพตามมาตรฐานของบริษัท ตั้งแต่ปี 2551 ที่ผ่านมา บริษัทได้นำ
  ระบบการก่อสร้างบ้านสำเร็จรูปแบบ Prefabrication และระบบเสา-คานสำเร็จรูป (Rigid
  Frame or Skeleton) มาใช้ก่อสร้างบ้านเดี่ยว บ้านแฝด และทาว์นเฮ้าส์ ในโครงการ
  เพอร์เฟคเพลส เพอร์เฟค พาร์ค และเดอะวิลล่า ซึ่งได้รับการตอบรับเป็นอย่างดี ในปี 2552
  บริษัทยังได้พัฒนา ระบบการควบคุมคุณภาพงานก่อสร้างให้เป็นมาตรฐานเดียวกัน ( Site
  Management ) ซึ่งเป็นระบบควบคุมการก่อสร้างทุกขั้นตอนการผลิตเพื่อให้ได้มาตรฐาน
  ก่อนส่งมอบ ให้แก่ลูกค้า

  ในปี 2553 บริษัทมีแผนการขยายกำลังการผลิตบ้านสำเร็จรูปแบบ Prefabrication
  เพิ่มเพื่อรองรับการเติบโต ของบริษัท เนื่องจากสามารถลดระยะเวลาก่อสร้าง จากเดิม 6- 8
  เดือน เหลือเพียง 4-5 เดือน
  บริษัทยังคงให้ความสำคัญด้านคุณภาพของวัสดุที่นำมาใช้ในการก่อสร้างโดยการใช้ผลิตภัณฑ์วัสดุก่อสร้างหลักจากบริษัท
  SCG ผลิตภัณฑ์ก่อสร้างจำกัด ซึ่งเป็นบริษัทในเครือของ บริษัท ปูนซีเมนต์ไทยจำกัด (มหาชน)
  เป็นการสร้างความมั่นใจ ในความคงทนแข็งแรงและสวยงามการก่อสร้าง
  โดยบริษัทยังคงพิจารณาด้านการบริหารต้นทุนจากการซื้อสินค้า
  โดยการเจรจาสั่งซื้อจำนวนมากเพื่อไม่ให้กระทบต้นทุนการผลิต
  และเตรียมแผนการบริหารจัดการโดยใช้ระบบ Supply Chain

-   รูปแบบบ้าน (Design)

  บริษัทได้มีการพัฒนาการออกแบบที่อยู่อาศัยโดยนำข้อมูลจากฝ่ายวิจัยและพัฒนามาพิจารณา
  เพื่อสามารถตอบสนองความความต้องการของลูกค้าให้ได้มากที่สุด
  ทั้งนี้ทางบริษัทได้มีการพัฒนารูปแบบบ้านในสไตล์ต่างๆ ตามประเภทของสินค้า ทั้ง บ้านเดี่ยว และ
  ทาวน์เฮ้าส์ ซึ่งยังคงเน้นการออกแบบบ้านให้สวยงาม เปี่ยมด้วยประโยชน์ใช้สอย
  สอดคล้องกับความต้องการ วิถีการใช้ชีวิตในปัจจุบัน ( Life Style)
  ตามลักษณะสภาพภูมิอากาศของประเทศไทย
  โดยบริษัทมีทีมงานออกแบบหลักที่มีประสบการณ์ยาวกว่า 20 ปีในการออกแบบ
  และยังมีการพัฒนาร่วมกับ บริษัทสถาปนิกชั้นนำจากภายนอก ในการออกแบบ
  เพื่อสร้างนวัตกรรมใหม่ โดยคำนึงรูปแบบบ้านและประโยชน์ใช้สอย อย่างคุ้มค่า คุ้มราคา
  ซึ่งได้รับการตอบรับจากกลุ่มลูกค้าในแต่ละกลุ่มเป้าหมายเป็นอย่างดี

  นอกจากนั้นบริษัทได้ตระหนักถึงการมีส่วนร่วมในการดูแลรักษาสภาพแวดล้อมและคำนึงถึงความต้องการของลูกค้าที่ต้องการบ้านที่อยู่สบาย
  ไม่สิ้นเปลืองพลังงานไฟฟ้าโดยไม่จำเป็น ทำให้ในปีที่ผ่านมา
  มีแบบบ้านหลายแบบของทางบริษัทได้รับรางวัลบ้านจัดสรรอนุรักษ์พลังงานจากกรมพัฒนาพลังงานทดแทนและอนุรักษ์พลังงาน
  กระทรวงพลังงาน ดังนี้

-   แบบบ้าน Carina Euro โครงการเพอร์เฟค เพลส รัตนาธิเบศร์-ราชพฤกษ์

  รางวัล ระดับดีเด่น ประเภท อาคารบ้านเดี่ยวขนาดเล็ก พื้นที่ใช้สอยไม่เกิน 200

  ตารางเมตร

-   แบบบ้าน Patio Nature โครงการเพอร์เฟค เพลส รัตนาธิเบศร์-ราชพฤกษ์

  รางวัล ระดับดี ประเภท อาคารบ้านเดี่ยวขนาดเล็ก พื้นที่ใช้สอยไม่เกิน 200 ตารางเมตร

-   แบบบ้าน Polar โครงการเพอร์เฟค เพลส รัตนาธิเบศร์-ราชพฤกษ์

  รางวัล ระดับดี ประเภท อาคารบ้านเดี่ยวขนาดเล็ก พื้นที่ใช้สอยไม่เกิน 200 ตารางเมตร

-   แบบ เอกอัมพร โครงการเพอร์เฟค มาสเตอร์พีซ รัตนาธิเบศร์-ราชพฤกษ์

  รางวัล ระดับดีเด่น ประเภท อาคารบ้านเดี่ยวขนาดกลาง พื้นที่ใช้สอย 200-300

  ตารางเมตร

-   แบบบ้าน เอกอินทรา โครงการเพอร์เฟค มาสเตอร์พีซ รัตนาธิเบศร์-ราชพฤกษ์

  รางวัล ระดับดี ประเภท อาคารบ้านเดี่ยวขนาดกลาง พื้นที่ใช้สอย 200-300 ตารางเมตร

-   แบบบ้าน METRO โครงการเดอะวิลล่า รัตนาธิเบศร์-ราชพฤกษ์

  รางวัล ระดับชมเชย ประเภท บ้านแถว (ทาวน์เฮ้าส์) พื้นที่ใช้สอยไม่เกิน 120 ตารางเมตร

-   แบบบ้าน EURO โครงการเดอะเมทโทร พระราม 9

  รางวัล ระดับชมเชย ประเภท บ้านแถว (ทาวน์เฮ้าส์) พื้นที่ใช้สอยมากกว่า 120 ตารางเมตร

-   โครงการ มณีรินทร์ พาร์ค 2 รังสิต รางวัล ระดับดีเด่น

  ประเภท โครงการจัดสรรขนาดเล็ก จำนวนแปลงย่อยไม่เกิน 99 แปลง

-   โครงการ เพอร์เฟค มาสเตอร์พีซ เอกมัย-รามอินทรา รางวัล ระดับดี

  ประเภท โครงการจัดสรรขนาดกลาง จำนวนแปลงย่อยตั้งแต่ 100-299 แปลง

-   โครงการ เพอร์เฟค เพลส สุขุมวิท77-สุวรรณภูมิ รางวัล ระดับดี

  ประเภท โครงการจัดสรรขนาดใหญ่ จำนวนแปลงย่อยตั้งแต่ 300 แปลงขึ้นไป

สำหรับการนำเสนอขายบ้านพร้อมที่ดินของบริษัทและบริษัทย่อยนั้น
จะนำเสนอในรูปแบบของบ้านสร้างเสร็จก่อนขาย หรือ บ้านพร้อมอยู่
เป็นการสร้างบ้านตามแบบที่กำหนด ให้เสร็จก่อนนำมาขายให้ลูกค้า
ซึ่งเหมาะกับลูกค้าที่ต้องการบ้านที่สามารถเข้าอยู่ได้ทันที ได้เห็นบ้านที่เสร็จสมบูรณ์ก่อนตัดสินใจซื้อ
โดยลูกค้าสามารถทำการโอนและเข้าอยู่ได้ภายในระยะเวลา ไม่เกิน 1 เดือน

ด้านคอนโดมิเนียม บริษัทได้เริ่มเปิดตัวคอนโดมิเนียม โดยใช้ชื่อเมโทร พาร์ค (Metro Park)
เป็นโครงการ คอนโดมิเนียม Low-Rise อยู่บนทำเลที่ใกล้เมือง และใกล้แนวรถไฟฟ้า
โดยมีระดับราคาอยู่ที่ 1.2-3.0 ล้านบาท ในปี 2552 เปิดตัวคอนโดมิเนียมภายใต้ชื่อ เมโทร
สกาย (Metro Sky) ซึ่งเป็นโครงการคอนโดมิเนียม High-Rise
ที่ตอบโจทย์ความต้องการของลูกค้าที่ต้องการพักอาศัยอยู่ในโครงการที่ตั้งอยู่บนทำเลใจกลางเมือง
ใกล้รถไฟฟ้าและรถไฟฟ้าใต้ดิน โดยมีระดับราคาอยู่ที่ 2.0-5.0 ล้านบาท

ปี 2553 บริษัทมีแผนเปิดตัวคอนโดมิเนียมยูนิลอฟท์ (Uniloft) เป็นโครงการคอนโดมิเนียม
Low-Rise ดำเนินการโดยบริษัทย่อย (บริษัท ไบรท์ ดีเวลลอปเม้นท์ กรุงเทพ จำกัด)
บนทำเลที่ใกล้แหล่งชุมชนและมหาวิทยาลัย มีระดับราคาอยู่ที่ 1.0 – 1.2 ล้านบาท
เพื่อเป็นการเพิ่มส่วนแบ่งตลาดคอนโดมิเนียมราคาถูก

ทั้งนี้รูปแบบคอนโดมิเนียมของบริษัทจะเน้นการให้พื้นที่ส่วนกลางมากกว่าข้อกำหนดเพื่อเพิ่มความร่มรื่น
มีการออกแบบ ตกแต่งสภาพแวดล้อมให้เกิดบรรยากาศ ของโครงการบ้านเดี่ยว มีสระว่ายน้ำ
สโมสรออกกำลังกาย และระบบรักษาความปลอดภัยอย่างเข้มงวด เพื่อเพิ่มความสมบูรณ์ให้กับ Life
Style

-   กลยุทธ์ด้านราคา (Price)

บริษัทมีนโยบายในการตั้งราคา เพื่อสร้างแรงจูงใจและความคุ้มค่า ตามลักษณะสินค้า
ความเหมาะสมกับสภาวะเศรษฐกิจ สภาพการแข่งขัน โดยพิจารณาร่วมกับปัจจัยด้านต้นทุน ทำเล
รูปแบบโครงการ เงื่อนไขการตลาด เปรียบเทียบกับคู่แข่ง ซึ่งมีหลายแนวทาง เช่น
การตั้งราคาขายใกล้เคียงกับคู่แข่ง แต่โครงการของบริษัท
มีสภาพแวดล้อมและสิ่งอำนวยความสะดวกที่ดีกว่า
เนื่องจากบริษัทมีการออกแบบที่คำนึงถึงความต้องการของผู้บริโภค เน้นประโยชน์การใช้สอยของพื้นที่
บริษัทมีการพัฒนาโครงการหลายรูปแบบ และหลายระดับราคา โดยมีสินค้าตั้งแต่ระดับราคา 1.5
ล้านบาทขึ้นไปจนถึงโครงการหรูระดับราคา 7 ล้านบาทขึ้นไป

ตารางแสดงระดับราคาผลิตภัณฑ์แบ่งตามแบรนด์

+------------+------+-------+-------+-------+-------+-------+-------+
| ประเภท     | ระ   |       |       |       |       |       |       |
|            | ดับรา |       |       |       |       |       |       |
|            | คาผล |       |       |       |       |       |       |
|            | ิตภัณฑ์ |       |       |       |       |       |       |
|            | (ห   |       |       |       |       |       |       |
|            | น่วย: |       |       |       |       |       |       |
|            | ล้าน  |       |       |       |       |       |       |
|            | บาท) |       |       |       |       |       |       |
+------------+------+-------+-------+-------+-------+-------+-------+
|            | 1.0  | 2.0 – | 3.0 – | 4.0 – | 5.0 – | 6.0 – | 7.0 - |
|            | –    | 3.0   | 4.0   | 5.0   | 6.0   | 7.0   | ขึ้นไป  |
|            | 2.0  |       |       |       |       |       |       |
+------------+------+-------+-------+-------+-------+-------+-------+
| []         |      | []    |       | []    |       | []    |       |
|            |      |       |       |       |       |       |       |
| SDH        |      |       |       |       |       |       |       |
|            |      |       |       |       |       |       |       |
| (บ้านเดี่ยว)  |      |       |       |       |       |       |       |
+------------+------+-------+-------+-------+-------+-------+-------+
| []         | []   |       | []    |       |       |       |       |
|            |      |       |       |       |       |       |       |
| TH / DH    |      |       |       |       |       |       |       |
|            |      |       |       |       |       |       |       |
| (ทาว์นเฮ้าส  |      |       |       |       |       |       |       |
| ์และบ้านแฝด) |      |       |       |       |       |       |       |
+------------+------+-------+-------+-------+-------+-------+-------+
| []         | []   | []    |       |       |       |       |       |
|            |      |       |       |       |       |       |       |
| CONDO      |      |       |       |       |       |       |       |
|            |      |       |       |       |       |       |       |
| (ค         |      |       |       |       |       |       |       |
| อนโดมิเนียม) |      |       |       |       |       |       |       |
+------------+------+-------+-------+-------+-------+-------+-------+

-   กลยุทธ์ด้านโฆษณาและช่องทางการจัดจำหน่าย (Advertising & Place)

บริษัทมีนโยบายในการทำการตลาดโดยใช้สื่อแบบผสมผสาน
โดยพิจารณาตามความเหมาะสมในการเลือกใช้สื่อต่าง ๆ เช่น สื่อหนังสือพิมพ์ , สื่อโทรทัศน์ ,
สื่อวิทยุ Billboard , Direct Mail ฯลฯ
ปัจจุบันบริษัทได้พัฒนาการใช้สื่อในรูปแบบของบูรณาการ (Integrated Communication)
เป็นลักษณะ Mass Media ซึ่งเป็นการโฆษณาที่สามารถสื่อไปถึงลูกค้ากลุ่มเป้าหมายหลายๆ
โครงการ ส่งผลให้ต้นทุนลดลง ผสานกับการใช้ Direct Marketing
โดยคัดเลือกรูปแบบการใช้สื่อให้เหมาะสมกับลักษณะกลุ่มลูกค้าเป้าหมาย และแคมเปญ
การจัดกิจกรรมการตลาด และการทำการตลาด แบบ Customer Relationship Management
(CRM) โดยเน้นการดูแล บริการกลุ่มลูกค้าที่อาศัยในโครงการต่างๆ ของบริษัทและมีการจัดแคมเปญ
Perfect Friend Club เพื่อเป็นการขอบคุณลูกค้าที่อาศัยอยู่ในโครงการต่างๆ ของบริษัท
ที่แนะนำเพื่อนมาซื้อบ้านของบริษัท
เป็นการขยายช่องทางในการเข้าถึงลูกค้าทำให้บริษัทสามารถเข้าถึงกลุ่มเป้าหมายอย่างมีประสิทธิภาพและมีต้นทุนต่ำ
จากการวางกลยุทธ์ CRM ที่ได้รับการตอบรับเป็นอย่างดี ปัจจุบันบริษัทมีอัตราส่วนการตัดสินใจซื้อ
จากการแนะนำเพื่อนและญาติพี่น้องให้มาซื้อโครงการของบริษัทเพิ่มขึ้นตามลำดับ อย่างมีนัย

ปี 2552 บริษัทดำเนินนโยบายเชิงรุกด้านกิจกรรมการตลาดในรูปแบบของเว็ปไซด์ สังคมออนไลน์
(Internet Social Network ) ทั้ง Facebook และ Twitter
บริษัทยังมีกิจกรรมการตลาดเฉพาะกับกลุ่มลูกค้าที่เข้ามาดูข้อมูลบนเว็ปไซท์ของบริษัท ในไตรมาส 4
ปี 2552 บริษัทได้จัดทำ มินิซิรี่ส์
ออนไลน์ที่ถือเป็นครั้งแรกของวงการอสังหาริมทรัพย์ในการทำมินิซิรีส์ ออนไลน์ โดยใช้ชื่อเรื่อง
“คู่ใหม่ปลามันส์ “ เป็นหนังโรแมนติกคอมเมดี้ จำนวน 5 ตอน ความยาวตอนละ 8 นาที
(ติดตามได้ทางเว็ปไซด์ WWW.thehappylivingstory.com) ถ่ายทำจากสถานที่จริง
ของโครงการ เพอร์เฟค มาสเตอร์พีช พระราม 9 และทะเลสาบ ที่เพอร์เฟคเพลส
รามคำแหง-สุวรรณภูมิ
เพื่อเปิดโอกาสให้ผู้บริโภคเข้าถึงบรรยากาศและสภาพแวดล้อมความเป็นชุมชนเหนือระดับของโครงการบริษัท
ซึ่งจากการออกมินิซิรี่ส์ ได้รับการตอบรับเป็นอย่างดี จากสถิติการ Walk In
เพิ่มของลูกค้าที่ต้องการเข้ามาสัมผัสสถานที่จริงภายในโครงการ

-   กลยุทธ์ด้านการส่งเสริมการขาย (Promotion)

บริษัทเลือกใช้กลยุทธ์การส่งเสริมการขายที่เหมาะสมกับกลุ่มลูกค้าเป้าหมายที่มีความต้องการที่แตกต่างกัน
เพื่อกระตุ้นการตัดสินใจของลูกค้าที่หลากหลาย
โดยคำนึงถึงปัจจัยในสภาพแวดล้อมทางเศรษฐกิจในแต่ละช่วงเวลา อาทิ
ข้อเสนอพิเศษสำหรับลูกค้าที่ต้องการบ้านพร้อมอยู่ ด้วยเงื่อนไขทางการเงิน
โดยร่วมกับสถาบันการเงินชั้นนำ เสนอเงื่อนไขพิเศษ เช่น สินเชื่อดอกเบี้ยต่ำ
การขยายระยะเวลากู้ การผ่อนแบบขั้นบันได เป็นต้น การร่วมมือกับบริษัทผู้ผลิตเฟอร์นิเจอร์ชั้นนำ
ให้ออกแบบตกแต่งเฟอร์นิเจอร์ภายในบ้าน เพื่อให้ลูกค้าได้บ้านพร้อมเฟอร์นิเจอร์ในราคาพิเศษ
เป็นการอำนวยความสะดวกให้แก่ลูกค้า
และลดภาระการจัดหามัณฑนากรเพื่อมาออกแบบตกแต่งบ้านรวมถึงการจัดหาสินเชื่อ
ซึ่งมีอัตราดอกเบี้ยที่สูงกว่าสินเชื่อที่อยู่อาศัย
ปัจจุบันทางบริษัทได้ขยายฐานความร่วมมือกับพันธมิตรในภาคธุรกิจอื่นๆ เช่น
ระบบดูแลรักษาความปลอดภัย
และระบบสื่อสารเป็นต้นเพื่อสร้างมูลค่าเพิ่มและความพึงพอใจสูงสุดต่อลูกค้า

-   กลยุทธ์การสร้างแบรนด์

บริษัทได้มีการสร้างแบรนด์ เพื่อเน้นรูปแบบการอยู่อาศัยที่แตกต่างจากคู่แข่งขัน ซึ่งปัจจุบันได้พัฒนา
Brand DNA ของบริษัท ภายใต้ Concept “Happy Living”
ซึ่งเป็นมาตรฐานใหม่ของการอยู่อาศัย
ที่คำนึงถึงความสุขในการใช้ชีวิตภายในโครงการของพร็อพเพอร์ตี้ เพอร์เฟค

  Happy Living คือมาตรฐานความสุขในการอยู่อาศัย ซึ่งมีส่วนประกอบในการสร้างความสุขใน
  4 องค์ประกอบหลักคือ

-   House (Happy with Perfect Quality) คือ ความสุขที่ได้อยู่อาศัยในบ้านที่มีคุณภาพสูง
    เริ่มตั้งแต่การออกแบบอย่างพิถีพิถัน
    มีฟังก์ชั่นที่ให้ประโยชน์ใช้สอยสูงสุดตอบรับการใช้ชีวิตได้อย่างสมบูรณ์แบบ มีความสวยงาม
    ประหยัดพลังงานและเป็นมิตรต่อสิ่งแวดล้อม
    ตลอดจนกระบวนการก่อสร้างที่มีการควบคุมคุณภาพตั้งแต่เริ่มต้นจนเสร็จ
    ใช้เทคโนโลยีการก่อสร้างทันสมัย เช่น การก่อสร้างระบบ Prefabrication
    ที่ให้ทั้งความรวดเร็วในการผลิต และคุณภาพที่เป็นมาตรฐาน
    ตลอดจนมีการตรวจเช็คความเรียบร้อยในขั้นตอนสุดท้ายด้วยระบบ QC Passed
    ก่อนส่งถึงมือลูกค้า

-   Security (Happy with Peace of Mind) คือ
    ความสุขในการอยู่อาศัยในโครงการที่มีการรักษาความปลอดภัยสูงสุด โดยได้ร่วมมือกับบริษัท
    ไทยซีคอมพิทักษ์กิจ จำกัด (SECOM)
    ซึ่งเป็นบริษัทรักษาความปลอดภัยชั้นนำของประเทศญี่ปุ่นที่มีการพัฒนาระบบรักษาความปลอดภัยตลอด
    24 ชั่วโมง ในการออกแบบและบริหารการรักษาความปลอดภัยตั้งแต่ทางเข้าโครงการ
    ซุ้มประตู ป้อมยาม ภายในโครงการ จนถึงภายในตัวบ้านด้วยระบบ Home Security

-   Lifestyle (Happy with Healthy Lifestyle) คือ
    ความสุขในการอยู่อาศัยที่ให้มากกว่าเพียงแค่การอยู่อาศัยภายในบ้าน พร็อพเพอร์ตี้ เพอร์เฟค
    สร้างสรรกิจกรรมต่างๆ ที่ตอบสนองไลฟ์สไตล์แห่งความสุขของลูกบ้าน
    ด้วยสิ่งอำนวยความสะดวกครบครัน อาทิ คลับเฮ้าส์ขนาดใหญ่ ที่ให้บริการฟิตเนส สระว่ายน้ำ
    ห้องออกกำลังกาย ร้านค้าและบริการต่างๆ ตลอดจนพื้นที่ส่วนกลางที่สามารถใช้พักผ่อน
    ออกกำลังกาย
    และทำกิจกรรมสำหรับครอบครัวได้มากมายโดยไม่ต้องออกไปหาภายนอกโครงการ

-   Green Environment (Happy with Friendly Environment) คือ
    ความสุขในการอยู่อาศัยในบ้านที่ใกล้ชิดกับธรรมชาติ ท่ามกลางสิ่งแวดล้อมที่ดี
    ด้วยพื้นที่ส่วนกลางที่ให้มากกว่า ด้วยสวนพันธุ์ไม้ขนาดใหญ่และทะเลสาบกว้าง
    ให้ความร่มรื่นเย็นชุ่มชื่นและอากาศบริสุทธิ์

บริษัทเชื่อว่าการสร้างแบรนด์ที่ดีต้องเกิดจากประสบการณ์ของลูกค้า
อันนำไปสู่ความมั่นคงของภาพพจน์บริษัท ดังนั้นบริษัทจึงได้เน้นคุณภาพงานก่อสร้าง
การออกแบบและวางผังโครงการที่ดี การจัดสภาพแวดล้อมภายในโครงการ ระบบสาธารณูปโภค
และระบบรักษาความปลอดภัย
และบริษัทยังได้มีการจัดกิจกรรมเชื่อมความสัมพันธ์สำหรับลูกค้าที่อยู่อาศัยในโครงการ
ทำให้สังคมในโครงการเป็นสังคมที่อบอุ่น ผู้อาศัยในหมู่บ้านอยู่ร่วมกันในโครงการอย่างเป็นสุข
ทำให้ลูกค้ามีชุมชนและสังคมที่ดี ทำให้เกิดผลของการบอกต่อกันของลูกค้า
เป็นการสร้างแบรนด์อย่างยั่งยืนผ่านประสบการณ์ของลูกค้าที่อาศัยอยู่ในโครงการของบริษัท

-   กลุ่มเป้าหมาย (Target Group)

บริษัทมีการกำหนดลักษณะสินค้าตามแบรนด์ โดยพิจารณาจากทำเลที่ตั้ง ศักยภาพการเติบโตของพื้นที่
สภาวะการแข่งขัน และต้นทุน
บริษัทมีนโยบายขยายโครงการเพื่อรองรับความต้องการของลูกค้าในแต่ละทำเล
แต่ละระดับราคาสินค้าที่แตกต่างกัน เพื่อให้ครอบคลุม
โดยมีการจับกลุ่มเป้าหมายที่แตกต่างกันในแต่ละแบรนด์

ปัจจุบันบริษัทและบริษัทย่อยได้ขยายโครงการต่างๆ ออกเป็น 8 แบรนด์
เพื่อให้ครอบคลุมทุกความต้องการของตลาด ดังนี้

คอนโดมิเนียม

1.  เมโทร พาร์ค (“Metro Park”) ได้แก่ คอนโดมิเนียมแบบ Low Rise กลางเมือง
    ใกล้รถไฟฟ้า พร้อมพื้นทะเลสาบและสโมสรบนพื้นที่เปิดโล่งถึง 70%
    และสิ่งอำนวยความสะดวกที่ครบครัน

2.  เมโทร สกาย (“Metro Sky”) ได้แก่ คอนโดมิเนียมแบบ High Rise กลางเมือง
    ใกล้รถไฟฟ้า พร้อมพื้นที่สีเขียวและ Sky Lounge และสิ่งอำนวยความสะดวกที่ครบครัน

3. ยูนิลอฟท์ (Uniloft) เป็นโครงการคอนโดมิเนียม Low-Rise ดำเนินการโดยบริษัท ไบรท์
ดีเวลลอปเม้นท์

  กรุงเทพ จำกัด (บริษัทย่อย) บนทำเลที่ใกล้แหล่งชุมชนและมหาวิทยาลัย มีระดับราคาอยู่ที่
  1-1.2 ล้านบาท โดยจะเริ่มเปิดตัวในปี 2553

  ทาวน์เฮ้าส์

  4. เดอะ วิลล่า (“The Villa”) ได้แก่ ทาวน์โฮม 2 ชั้นและบ้านแฝดแนวคิดใหม่
  ใกล้รถไฟฟ้า สำหรับครอบครัว

  เริ่มต้น

5. เดอะ เมทโทร (“The Metro”) ได้แก่ ทาวน์โฮม สไตล์โมเดิร์น 3 ชั้น อยู่ใจกลางเมือง
ใกล้แนวรถไฟฟ้า พร้อมสิ่งอำนวยความสะดวกครบครัน

  บ้านเดี่ยว

  6. เพอร์เฟค พาร์ค (“Perfect Park”) ได้แก่ บ้านเดี่ยวหลากสไตล์และบ้านแฝด
  พร้อมพื้นที่สีเขียวและสโมสรใน

  โครงการ สำหรับครอบครัวเริ่มต้น

  7. เพอร์เฟค เพลส (“Perfect Place”) ได้แก่ บ้านเดี่ยว พร้อมพื้นที่สีเขียว ทะเลสาบ
  และสโมสรในโครงการ สำหรับ

  ครอบครัวขนาดกลาง บนทำเลที่มีสิ่งอำนวยความสะดวกครบครัน

  8. เพอร์เฟค มาสเตอร์พีซ (“Perfect Masterpiece”) ได้แก่ บ้านเดี่ยวขนาดใหญ่
  พร้อมพื้นที่สีเขียวและสโมสรในโครงการ สำหรับครอบครัวขนาดใหญ่

ภาวะการแข่งขัน (Competitive)

ในปี 2552 จากการปรับตัวดีขึ้นของเศรษฐกิจโลก การดำเนินการมาตรการขยายการลงทุนภาครัฐ
ภายใต้แผนปฏิบัติการไทยเข้มแข็ง ทำให้เศรษฐกิจภายในประเทศช่วงครึ่งปีหลังของปี 2552
ปรับตัวดีขึ้น ทั้งการขยายตัวของการส่งออก การฟื้นตัวของภาคอุตสาหกรรม การท่องเที่ยว
ภาวะการจ้างงาน รายได้และความเชื่อมั่นปรับตัวดีขึ้นอย่างต่อเนื่อง
การบริโภคและการลงทุนของภาคเอกชนฟื้นตัว ส่งผลให้เศรษฐกิจโดยรวมฟื้นตัวอย่างต่อเนื่อง
แต่ก็ยังมีข้อจำกัดในเรื่องของเสถียรภาพการเมืองภายในประเทศ ปัญหาเกี่ยวกับมาบตาพุด
การเพิ่มขึ้นของราคาน้ำมัน การแข็งค่าขึ้นของเงินบาท และอัตราดอกเบี้ยที่สูงขึ้น
โดยสรุปเศรษฐกิจไทยของทั้งปี 2552 หดตัวลงร้อยละ 2.3
ซึ่งต่ำกว่าประมาณการที่คาดการณ์ไว้ตอนต้นปี เป็นผลจากการฟื้นตัวของเศรษฐกิจโลก

ปี 2553
ผู้ประกอบการธุรกิจภาคอสังหาริมทรัพย์ยังคงเผชิญปัจจัยเสี่ยงการฟื้นตัวเศรษฐกิจไทยที่ยังมีปัญหาในเรื่องความไม่แน่นอนทางการเมือง
และเสถียรภาพการฟื้นตัวของเศรษฐกิจโลก แนวโน้มอัตราดอกเบี้ยที่คาดว่าจะปรับขึ้น
ต้นทุนก่อสร้างที่สูงขึ้น การสิ้นสุดมาตรการลดหย่อนค่าธรรมเนียมการทำธุรกิจภาคอสังหาริมทรัพย์
ที่จะสิ้นสุดในวันที่ 28 มีนาคม 2553 ส่งผลต่อการตัดสินใจซื้อที่อยู่อาศัย

สภาวการณ์แข่งขันในปี 2553
จะเป็นการแข่งขันเพื่อเพิ่มส่วนแบ่งตลาดของผู้ประกอบการรายใหญ่ในแต่ละผลิตภัณฑ์
ส่งผลให้ผู้ประกอบการใช้กลยุทธ์ ทั้งด้านราคา ผลิตภัณฑ์ ความร่วมมือกับพันธมิตร โปรโมชั่นต่าง ๆ
เพื่อดึงดูดและเร่งการตัดสินใจซื้อของลูกค้า
บริษัทยังคงดำเนินนโยบายสร้างความแตกต่างในเรื่องผลิตภัณฑ์ การพิจารณาทำเล ที่เหมาะสม
การตั้งราคาที่คุ้มค่าคุ้มราคาในแต่ละทำเลเพื่อสร้างความพึงพอใจให้ลูกค้าเป็นสำคัญ

บริษัทให้ความสำคัญในเรื่องทำเล ในการกำหนดกลยุทธ์ต่างๆ ทั้งประเภทบ้าน แบบบ้าน และราคา
โดยบริษัทได้พิจารณาแบ่งทำเลที่ตั้งเป็น 4 กลุ่ม ดังนี้

  กลุ่มที่ 1 โครงการที่มีทำเลดีมาก อยู่ในเขตเมือง (อยู่ในรัศมีไม่เกิน 15 กม.)

ในปี 2553 บริษัทฯได้เพิ่มสินค้าในกลุ่มคอนโดมิเนียมระดับราคา 1-3 ล้านบาท
ต่อยอดความสำเร็จจาก โครงการเมโทร พาร์ค สาทร
ที่อยู่ใกล้สถานีรถไฟฟ้าสายสีเขียวส่วนต่อขยาย
ที่บริษัทฯได้ดำเนินการไปแล้วและได้รับการตอบรับจากตลาดเป็นอย่างดียิ่ง โดยยังคงตอกย้ำแนวคิด
ที่เน้นความสะดวกสบายในการเดินทาง ตามแนวเส้นทางรถไฟฟ้าทั้งส่วนลอยฟ้า(BTS)
และใต้ดิน(MRT)
รวมถึงการเน้นความน่าอยู่อาศัยทางด้านสภาพแวดล้อมและสิ่งอำนวยความสะดวกภายในโครงการที่ยังคงเป็นจุดแข็งของบริษัทเป็นหลัก
บริษัทฯมีแผนเปิดโครงการในสินค้าประเภทนี้เพื่อรองรับความต้องการของลูกค้ากลุ่มดังกล่าวในทำเลอื่นๆ
ได้แก่ โครงการ เมโทร สกาย บนทำเลถนนรัชดาภิเษกและสุขุมวิท
บริษัทฯเชื่อว่าผลกระทบจากความผันผวนของราคาน้ำมันที่ยังคงมีอยู่ต่อเนื่อง
และยังไม่มีแนวโน้มที่จะหยุดนิ่ง จะเป็นปัจจัยสำคัญที่ส่งผลให้ความต้องการที่อยู่อาศัย
ใกล้ระบบขนส่งมวลชนขนาดใหญ่ยังคงเป็นที่ต้องการของผู้บริโภคอยู่

กลุ่มที่ 2 โครงการที่มีทำเลดี ใกล้เมือง (อยู่ในรัศมี 15-20 กม.)

โครงการส่วนใหญ่ของบริษัทจัดอยู่ในกลุ่มนี้ เป็นทำเลที่มีการแข่งขันสูง
เนื่องจากเป็นทำเลที่ไม่ไกลจากศูนย์กลางธุรกิจมากนัก
และยังสามารถเข้าสู่เมืองได้สะดวกรวดเร็วขึ้น
จากการพัฒนาโครงข่ายคมนาคมอย่างต่อเนื่องของภาครัฐ
ทำให้ที่ดินที่อยู่ในแนวเส้นทางดังกล่าวมีศักยภาพรวมถึงราคาที่ดินขยับสูงขึ้นตามไปด้วย
บริเวณดังกล่าวจัดเป็นการพัฒนาเป็นโครงการบ้านจัดสรร ในระดับราคาตั้งแต่ 3 ล้านบาทขึ้นไป
เช่น ถนนราชพฤกษ์ ถนนรัตนาธิเบศร์ ถนนพระรามเก้าตัดใหม่ ถนนวงแหวนรอบนอกฯ ถนนอ่อนนุช
เป็นต้น บริษัทได้กำหนดกลุ่มเป้าหมายและพัฒนาโครงการภายใต้แบรนด์ มาสเตอร์พีซ
เพอร์เฟคเพลส เพอร์เฟคพาร์ค เดอะเมทโทร และเดอะวิลล่า

กลุ่มที่ 3 โครงการย่านชานเมือง (รัศมี 20-30 กม.)

กลุ่มนี้มีการแข่งขันสูงขึ้นอย่างต่อเนื่อง เนื่องจากพื้นที่ย่านชานเมืองนี้ ราคาที่ดินไม่สูงมากนัก
ซึ่งสามารถพัฒนาเป็นโครงการบ้านจัดสรรในระดับราคาไม่เกิน 4 ล้านบาท
ทำให้มีผู้ประกอบการส่วนใหญ่ยึดทำเลนี้พัฒนาโครงการเป็นจำนวนมาก
เนื่องจากกำลังซื้อที่อยู่อาศัยของผู้บริโภค(Purchasing Power) ในกลุ่มนี้มีฐานที่ใหญ่ที่สุด
แต่ด้วยเหตุผลที่ผู้ประกอบการสามารถทำโครงการได้ง่าย ส่งผลให้มีปริมาณสินค้าเสนอขาย
(Supply) มากกว่าปริมาณความต้องการซื้อ (Demand)
ทำให้เกิดภาวะการแข่งขันที่รุนแรงมากตามไปด้วย จนเกิดภาวะสงครามราคา (Price War)
เพื่อช่วงชิงตลาดผู้ซื้อ ทำให้มีราคาขายค่อนข้างต่ำ
โดยผู้ประกอบการยอมทำกำไรในพื้นที่นี้ต่ำกว่าพื้นที่ทำเลดี ใกล้เมือง
สำหรับบริษัทฯมีแผนขยายการพัฒนาโครงการในกลุ่มนี้เพื่อเพิ่มส่วนแบ่งตลาด
และกระจายฐานการรับรู้ในตราสินค้า(Brand) เพอร์เฟคพาร์ค และ เดอะวิลล่า

กลุ่มที่ 4 โครงการทำเลไม่ดีหรือออกนอกเมือง

ลูกค้ากลุ่มนี้เลือกซื้อที่อยู่อาศัยที่อยู่นอกเมือง
เพราะมีต้นทุนต่ำและหวังว่าในอนาคตมูลค่าบ้านและที่ดินจะปรับตัวสูงขึ้นเมื่อความเจริญมาถึง
จากระดับราคาน้ำมันที่เพิ่มสูงขึ้นและมีแนวโน้มทรงตัวอยู่ในระดับราคาที่สูง
จึงทำให้ความต้องการสินค้าที่อยู่อาศัยกลุ่มนี้เป็นเฉพาะกลุ่มที่อยู่ในทำเลนั้น

ภาวะอุตสาหกรรมและแนวโน้มธุรกิจอสังหาริมทรัพย์ ปี 2553

ปี 2552 ที่ผ่านมาประเทศไทยได้รับผลกระทบจากการถดถอยของเศรษฐกิจโลก
คาดว่าเศรษฐกิจไทยจะหดตัวลงร้อยละ 2.3
โดยภาคอุตสาหกรรมที่ได้รับผลกระทบมากที่สุดคือการส่งออก ซึ่งต่อเนื่องไปถึงภาคการผลิต
รวมถึงการบริโภคและการลงทุนภาคเอกชนที่ชะลอหดตัวลงเช่นกัน
มีเพียงการบริโภคและการลงทุนของภาครัฐที่กลับมาขยายตัว อย่างไรก็ตามภาวะเศรษฐกิจในปี
2552 เริ่มส่งสัญญาณในด้านบวกในช่วงปลายไตรมาสที่ 3 ต่อเนื่องไตรมาสที่ 4
จากการที่ตัวเลขเศรษฐกิจด้านต่าง ๆ เริ่มมีสัญญาณฟื้นตัว

ปี 2553 มีการคาดการณ์จากหลายสถาบันว่าเศรษฐกิจไทยจะกลับมาสามารถขยายตัวได้ร้อยละ 3 –
5 จากแนวโน้มเศรษฐกิจโลกเริ่มปรับตัวดีขึ้น ซึ่งจะได้ส่งผลให้การส่งออก
ภาคการผลิตและการจ้างงานกลับมาขยายตัวรวมทั้งหากสถานการณ์การเมืองมีเสถียรภาพพอที่จะเบิกจ่ายงบประมาณต่างๆโดยเฉพาะงบประมาณตามแผนไทยเข้มแข็งได้ตามเป้างบประมาณก็จะเป็นส่วนสำคัญที่สร้างการหมุนเวียนทางเศรษฐกิจ
ซึ่งหากทุกภาคทางเศรษฐกิจที่กล่าวมาสามารถกลับมาขยายตัวได้
ก็จะส่งผลให้ผู้บริโภคมีความเชื่อมั่นในการบริโภคมากขึ้น รวมทั้งความเชื่อมั่นในการซื้อที่อยู่อาศัยด้วย
ทั้งนี้แม้ว่าแนวโน้มเศรษฐกิจจะมีทิศทางในทางบวก แต่ก็ยังคงมีปัจจัยที่เป็นความเสี่ยงอยู่ด้วย เช่น
1.การฟื้นตัวของเศรษฐกิจโลกยังคงเปราะบาง
2.ราคาน้ำมันและสินค้าที่เป็นปัจจัยการผลิตต่างๆมีแนวโน้มปรับตัวสูงขึ้น ส่งผลให้ต้นทุนการผลิต
อัตราเงินเฟ้อและค่าครองชีพปรับตัวสูงขึ้น 3.แนวโน้มอัตราดอกเบี้ยที่เลยจุดต่ำสุดมาแล้ว
และมีโอกาสจะปรับตัวสูงขึ้นในช่วงปลายปี

สำหรับภาคอสังหาริมทรัพย์ในปี 2552
แม้ว่าทางด้านอุปสงค์ผู้บริโภคจะได้รับผลกระทบจากสภาวะเศรษฐกิจ
แต่เนื่องด้วยมาตรการทางภาษีเพื่อกระตุ้นธุรกิจอสังหาริมทรัพย์
(ซึ่งได้แก่การลดหย่อนค่าธรรมเนียมการโอนและการจดจำนองจากร้อยละ 2 และร้อยละ 1
เหลือเพียงร้อยละ 0.01
อีกทั้งมาตรการกระตุ้นเศรษฐกิจที่ผู้ซื้อบ้านสามารถนำเงินซื้อบ้านในวงเงินสูงสุดไม่เกิน 300,000
บาท รวมทั้งดอกเบี้ยจากสินเชื่อที่อยู่อาศัยไม่เกิน 100,000 บาท
ไปใช้ลดหย่อนภาษีเงินได้บุคคลธรรมดา) ตลอดจนการส่งเสริมการขาย และ
อัตราดอกเบี้ยที่ต่ำยังคงเป็นปัจจัยเกื้อหนุนต่อตลาดอสังหาริมทรัพย์
ส่งผลให้ตลาดฟื้นตัวมากขึ้นโดยเฉพาะในช่วงครึ่งปีหลังเมื่อผู้บริโภคมีความเชื่อมั่นมากขึ้น

ตัวเลขที่อยู่อาศัยสร้างเสร็จจดทะเบียนกรุงเทพและปริมณฑลในปี 2552 เพิ่มขึ้นจากปี 2551
ประมาณ 10% จากที่อยู่อาศัยประเภทอาศัยชุดเป็นหลัก ขณะที่ที่อยู่อาศัยแนวราบปรับตัวลดลง
ส่วนของจำนวนการโอนกรรมสิทธิ์ที่อยู่อาศัยปี 2552 พบว่ามี
การจดทะเบียนโอนกรรมสิทธิ์เพิ่มขึ้นประมาณ 10% เมื่อเปรียบเทียบกับปี 2551
(ที่มา:ศูนย์ข้อมูลอสังหาริมทรัพย์ ธนาคารอาคารสงเคราะห์)
เมื่อประกอบกับจำนวนที่อยู่อาศัยเปิดขายใหม่ที่ลดลงประมาณ 15% ขณะที่ยอดขายลดลงเพียงประมาณ
10 %(ที่มา:บริษัท Agency for Real Estate Affairs)
จะเห็นได้ว่ามีการดูดซับอุปทานคงเหลือในระดับที่ดี ประกอบกับอุปทานใหม่ที่ลดลง
และโครงการที่เปิดตัวไปแล้วยังสามารถดำเนินการสร้างเสร็จและมีการโอนได้ต่อเนื่อง
แสดงให้เห็นว่าตลาดได้มีการปรับตัวด้านอุปทานอย่างชัดเจน โดยเข้าภาวะที่สมดุลมากขึ้น
และตลาดยังมีแนวโน้มไปในทิศทางที่ดี เมื่อเปรียบเทียบกับสภาวะเศรษฐกิจโดยรวม
โดยเฉพาะผู้ประกอบการรายใหญ่ที่ยังมีอัตราการขายที่ดี และสินค้าคงเหลือในระดับที่ต่ำลงมาก
ซึ่งสะท้อนเห็นถึงการปรับตัวที่เหมาะสมนั้นเอง

ตลาดอสังหาริมทรัพย์ในปี 2553 มีแนวโน้มฟื้นตัวตามภาวะเศรษฐกิจโดยรวม
และความเชื่อมั่นผู้บริโภคที่มีแนวโน้มที่ดีขึ้นต่อเนื่อง
และอัตราดอกเบี้ยที่น่าจะทรงตัวอยู่ในระดับต่ำไปจนถึงปลายปี ประเด็นที่สำคัญคือ
การประชุมคณะรัฐมนตรีเมื่อวันที่ 23 กุมภาพันธ์ที่ผ่านมา
มีมติไม่ขยายระยะเวลามาตรการกระตุ้นอสังหาริมทรัพย์มาตรการทางภาษีเพื่อกระตุ้นธุรกิจอสังหาริมทรัพย์ที่จะหมดอายุในเดือนมีนาคม
ซึ่งน่าจะส่งผลให้ผู้บริโภคเร่งการตัดสินใจก่อนมาตรการหมดอายุ
แต่ช่วงที่เหลือของปีผู้บริโภคบางส่วนอาจจะชะลอการตัดสินใจออกไป
โดยเฉพาะกลุ่มเก็งกำไรหรือซื้อเพื่อลงทุน
แต่ในบางกลุ่มที่ซื้อเพื่ออยู่อาศัยการที่ต้องเสียค่าใช้จ่ายการโอนกรรมสิทธิและค่าจดจำนองเพิ่มขึ้นไม่ถึง

2% น่าจะไม่ส่งผลต่อการตัดสินใจของผู้บริโภคมากนัก
ทั้งนี้การยกเลิกมาตรการดังกล่าวจะส่งผลกระทบต่อผู้ประกอบการมากกว่า
เนื่องจากจะมีค่าใช้จ่ายเพิ่มขึ้นประมาณ 4%
ซึ่งในสถานการณ์ที่ตลาดยังไม่ฟื้นตัวอย่างชัดเจนการขึ้นราคาเพื่อชดเชยค่าใช้จ่ายที่เพิ่มขึ้นทั้งหมดคงเป็นไปได้ยาก
ดังนั้นผู้ประกอบการอาจะปรับลดต้นทุนค่าใช้จ่ายทางด้านอื่นรวมทั้งกิจกรรมส่งเสริมการขายบางส่วนลง
สำหรับแนวโน้มด้านราคาที่อยู่อาศัยน่าจะมีการปรับตัวสูงขึ้นเพียงเล็กน้อย
จากแนวโน้มต้นทุนที่สูงขึ้นและสินค้าคงเหลือที่ลดลง
แต่ก็มีปัจจัยด้านการแข่งขันของโครงการเปิดใหม่ที่น่าจะเปิดตัวมากขึ้นและการฟื้นตัวของอุปสงค์ที่ยังไม่ชัดเจนที่กดดันราคาที่อยู่อาศัยไม่ให้ขยับขึ้นได้อย่างชัดเจน

การแข่งขันในตลาดอสังหาริมทรัพย์
ยังคงเป็นการแข่งขันกันระหว่างผู้ประกอบการรายใหญ่ซึ่งมีความสามารถในการระดมทุนมากกว่า
รวมทั้งศักยภาพทางด้านต้นทุน ด้านความสามารถในการผลิตและข้อได้เปรียบทางการตลาดที่สูงกว่า
โดยการแข่งขันน่าจะอยู่ในรูปของการพัฒนาจากภายในเพื่อเพิ่มประสิทธิภาพในด้านต่างๆ
รวมทั้งการสร้างภาพลักษณ์และความน่าเชื่อถือกับผู้บริโภคเพื่อเพิ่มความได้เปรียบในการแข่งขันและการกำหนดราคา
โดยหลีกเลี่ยงการทำสงครามราคาและรักษาอัตราการทำกำไรซึ่งจะได้รับการกดดันและข้อจำกัดมากขึ้น

แนวโน้มที่อยู่อาศัยขนาดเล็กจะกลายเป็นตลาดหลักมีมากขึ้น
เนื่องจากมีการเปลี่ยนแปลงพฤติกรรมด้านกำลังซื้อและพฤติกรรมบริโภคอย่างชัดเจน เช่น
การลดงบประมาณในการซื้อที่อยู่อาศัยลงตามกำลังซื้อที่ลดลง
เนื่องจากแนวโน้มราคาที่อยู่อาศัยที่ปรับขึ้นสูงอย่างต่อเนื่องเมื่อเทียบการเติบโตของรายได้
รูปแบการดำเนินชีวิตที่เปลี่ยนแปลงไป ไม่ว่าจะเป็นการที่ขนาดครอบครัวเล็กลง หรือ แต่งงานช้าลง
หรือ ต้องการการเดินทางที่สะดวกรวดเร็ว
ปัจจัยทั้งหมดนี้มีผลให้อุปสงค์ของที่อยู่อาศัยประเภทที่มีขนาดเล็กเช่น อาคารชุด บ้านแฝด
และทาวน์เฮ้าส์ มีมากขึ้นอย่างต่อเนื่อง

ขณะที่บ้านเดี่ยวซึ่งเหมาะกับการอยู่อาศัยเป็นครอบครัว สอดคล้องวัฒนธรรมการอยู่อาศัยของคนไทย
โดยให้คุณภาพชีวิตและสิ่งแวดล้อมที่ดีต่อผู้อยู่อาศัย
ส่งผลให้บ้านเดี่ยวจึงยังมีความต้องการอย่างต่อเนื่อง แม้ว่าจะอยู่ในทำเลที่ไกลกว่า
ซึ่งบ้านเดี่ยวชานเมืองน่าจะได้รับผลดีขึ้นบ้าง
จากปัจจัยการฟื้นตัวทางเศรษฐกิจและความเชื่อมั่นผู้บริโภค รวมทั้งขยายตัวของเส้นทางคมนาคม
ไม่ว่าจะเป็น เส้นทางตัดใหม่ ทางด่วน สะพานข้ามแม่น้ำ
และที่สำคัญคือการเปิดใช้และการเริ่มดำเนินการก่อสร้างของโครงการระบบขนส่งมวลชนต่างๆ

ข้อมูลยอดจดทะเบียนที่อยู่อาศัยสร้างเสร็จปี 2552 (ดูรูปที่ 1) เติบโตขึ้นจากปี 2551 ทั้งปี ร้อยละ
10.4 โดยอาคารชุดสร้างเสร็จเพิ่มขึ้นร้อยละ 47.3 ส่วนที่อยู่อาศัยแนวราบยังคงหดตัว
ทั้งนี้เกิดจากการชะลอการลงทุนของผู้ประกอบการโดยเน้นการขายบ้านสั่งสร้าง และ
ระบายสินค้าคงเหลือ
ขณะที่จำนวนอาคารชุดที่สร้างเสร็จเพิ่มขึ้นจำนวนมากเกิดจากการเปิดโครงการจากจำนวนมากในช่วง
2-3 ปีที่ผ่านมา
ซึ่งสะท้อนถึงสถานการณ์ของโครงการอาคารชุดที่สามารถดำเนินการจนสร้างเสร็จได้
ซึ่งหากประกอบยอดจดทะเบียนโอนที่เพิ่มขึ้นแล้ว
จะเห็นว่าสถานการณ์ของอาคารยังคงดำเนินไปอย่างปกติ
ทั้งนี้แม้ว่าภาพรวมด้านอุปทานและอุปสงค์ยังชะลอตัว แต่จากผลประกอบการในปี 2552
ของผู้ประกอบการรายใหญ่หลายบริษัทยังคงอยู่ในระดับที่ดี

+----------------+-----------------------------------------------------+
|   จ            |                                                     |
| ำนวนที่อยู่อาศัยจดท |                                                     |
| ะเบียนเพิ่มในกทม. |                                                     |
|   และปริมณฑล ปี  |                                                     |
|   2538 ถึง      |                                                     |
|   ม.ค.-พ.ย.    |                                                     |
|   2552         |                                                     |
|   (แบ่งตาม      |                                                     |
| ประเภทที่อยู่อาศัย) |                                                     |
+----------------+-----------------------------------------------------+
|   -------      |                                                     |
| -- --------- - |                                                     |
| -------- ----- |                                                     |
| ---- --------  |                                                     |
| -------- ----- |                                                     |
| --- -------- - |                                                     |
| ------- ------ |                                                     |
| -- -------- -- |                                                     |
| ------ ------- |                                                     |
| - -------- --- |                                                     |
| ----- -------- |                                                     |
|                |                                                     |
|        2538    |                                                     |
|    2539      2 |                                                     |
| 540      2541  |                                                     |
|     2542     2 |                                                     |
| 543     2544   |                                                     |
|    2545     25 |                                                     |
| 46     2547    |                                                     |
|   2548     254 |                                                     |
| 9     2550     |                                                     |
|  2551     2552 |                                                     |
|                |                                                     |
|   SDH          |                                                     |
|      48,909    |                                                     |
|  44,877    41, |                                                     |
| 305    23,985  |                                                     |
|   17,469   23, |                                                     |
| 128   24,041   |                                                     |
|  24,973   34,5 |                                                     |
| 92   44,248    |                                                     |
| 46,643   42,76 |                                                     |
| 4   38,599   3 |                                                     |
| 4,525   29,721 |                                                     |
|                |                                                     |
|   Dupl         |                                                     |
| ex    1,089    |                                                     |
|   791       1, |                                                     |
| 009     196    |                                                     |
|    178      53 |                                                     |
| 9      227     |                                                     |
|   80       1,1 |                                                     |
| 44    945      |                                                     |
|  678      965  |                                                     |
|      1,556     |                                                     |
| 2,276    1,128 |                                                     |
|                |                                                     |
|  House         |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|   TH&Sh        |                                                     |
| op   61,944    |                                                     |
|  60,373    43, |                                                     |
| 480    11,895  |                                                     |
|   2,319    2,7 |                                                     |
| 28    5,062    |                                                     |
|  7,011    12,9 |                                                     |
| 50   15,418    |                                                     |
| 13,858   17,42 |                                                     |
| 1   17,837   1 |                                                     |
| 4,101   13,670 |                                                     |
|                |                                                     |
|  H.            |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|                |                                                     |
|   CD           |                                                     |
|      66,911    |                                                     |
|  70,575    62, |                                                     |
| 837    30,978  |                                                     |
|   9,063    6,6 |                                                     |
| 79    4,650    |                                                     |
|  5,118    7,39 |                                                     |
| 9    8,439     |                                                     |
| 10,893   16,96 |                                                     |
| 6   16,229   3 |                                                     |
| 1,535   46,452 |                                                     |
|                |                                                     |
|   Total        |                                                     |
|      178,853   |                                                     |
|  176,616   148 |                                                     |
| ,631   67,054  |                                                     |
|   29,029   33, |                                                     |
| 074   33,980   |                                                     |
|  37,182   56,0 |                                                     |
| 85   69,050    |                                                     |
| 72,072   78,11 |                                                     |
| 6   74,221   8 |                                                     |
| 2,437   90,971 |                                                     |
|   -------      |                                                     |
| -- --------- - |                                                     |
| -------- ----- |                                                     |
| ---- --------  |                                                     |
| -------- ----- |                                                     |
| --- -------- - |                                                     |
| ------- ------ |                                                     |
| -- -------- -- |                                                     |
| ------ ------- |                                                     |
| - -------- --- |                                                     |
| ----- -------- |                                                     |
|                |                                                     |
| หมายเหตุ SDH    |                                                     |
| (บ้านเดี่ยว),     |                                                     |
| Duplex House   |                                                     |
| (บ้านแฝด),      |                                                     |
| TH&Shop H.     |                                                     |
| (ทาวน          |                                                     |
| ์เฮ้าส์และตึกแถว), |                                                     |
| CD             |                                                     |
| (คอนโดมิเนียม)   |                                                     |
|                |                                                     |
| ที่มา:           |                                                     |
| ศูนย์ข           |                                                     |
| ้อมูลอสังหาริมทรัพย์ |                                                     |
| ธนาคา          |                                                     |
| รอาคารสงเคราะห์ |                                                     |
+----------------+-----------------------------------------------------+
|   รูปที่ 1        |   []                                                |
|   จำนวนที่อยู่อาศ  |                                                     |
| ัยจดทะเบียนเพิ่มใน |                                                     |
|   กทม.         |                                                     |
|   และปริมณฑล ปี  |                                                     |
|   2538 ถึง ปี    |                                                     |
|   2552         |                                                     |
|   (แบ่งตาม      |                                                     |
| ประเภทที่อยู่อาศัย) |                                                     |
+----------------+-----------------------------------------------------+

สำหรับที่อยู่อาศัยที่เปิดขายใหม่ที่ในปี 2552 (ดูรูปที่ 2)
ตลาดมีการปรับตัวอย่างมากโดยอาคารชุดเปิดขายลดลงถึง 23.4%
หลังจากมีการเปิดตัวอาคารชุดเพิ่มขึ้นอย่างมากในช่วง 2-3 ปีที่ผ่านมา
ซึ่งจำนวนที่อยู่อาศัยที่เปิดขายใหม่ทั้งหมดลดลงจากช่วงเวลาเดียวของปีที่ผ่านมาถึง 14.6%
ผู้ประกอบการรายใหญ่ซึ่งมี Backlog
อยู่จำนวนมากให้ความสำคัญกับการเร่งการก่อสร้างและเร่งโอนมากกว่าการเปิดโครงการใหม่
ส่งผลให้ในปีนี้หน่วยเปิดขายใหม่ลดลงค่อนข้างมาก แต่ยังคงมีการแข่งขันที่สูง
เนื่องจากมีปริมาณสินค้าสร้างเสร็จและระหว่างก่อสร้างจำนวนมาก
ส่วนโครงการทาวน์เฮ้าส์และบ้านเดี่ยวนั้นมีการเปิดตัวลดลงเล็กน้อยประมาณร้อยละ 5.8 และ 4.7
ตามลำดับ ซึ่งส่วนใหญ่เป็นการเร่งเปิดตัวมากขึ้นในช่วงปลายปี
จากการผู้ประกอบการมีความมั่นใจในสถานการณ์การขายมากขึ้นรวมทั้งสามารถควบคุมสินค้าคงเหลือได้ในระดับที่เหมาะสมแล้ว
จากข้อมูลดังกล่าวจึงอาจกล่าวได้ว่า สินค้าที่กำลังเปิดขายอยู่ ณ
ปัจจุบันนั้นอาจจะยังไม่ได้มีการก่อสร้างหรืออยู่ระหว่างก่อสร้าง
ซึ่งมีความยืดหยุ่นของการลงทุนในระดับหนึ่ง

จำนวนหน่วยที่เปิดขายใหม่ เปรียบเทียบระหว่างปี 2551 กับ 2552

  ------------------- --------------- --------------- ---------------------
                      2008            2009            Changes%

  SDH                 11,707          11,157          -4.7%

  Duplex House        3,354           2,665           -20.5%

  TH                  20,243          19,079          -5.8%

  CD                  31,322          23,993          -23.4%

  Total               66,626          56,894          -14.6%

  ที่มา: บริษัท Agency                                    
  for Real Estate                                     
  Affairs                                             
  ------------------- --------------- --------------- ---------------------

  ------------------------------ ---------------------------------------------------------
  รูปที่ 2                          []
  เปรียบเทียบจำนวนหน่วยที่เปิดขายใหม่   
  (แบ่งตามประเภทที่อยู่อาศัย) ปี 2551   
  กับ 2552                        

  ------------------------------ ---------------------------------------------------------

4.3 การจัดหาผลิตภัณฑ์หรือบริการ

4.3.1 ข้อมูลเกี่ยวกับวัตถุดิบ

บริษัทมีหลักการในการพิจารณาจัดซื้อวัตถุดิบโดยแบ่งเป็นการจัดซื้อที่ดินและการจัดซื้อวัสดุเพื่อการก่อสร้างดังนี้

ที่ดิน เป็นต้นทุนหลักในการดำเนินธุรกิจของบริษัท บริษัทมีกระบวนการจัดซื้อที่ดินอย่างเป็นระบบ
เริ่มจากการพิจารณาที่ดิน ทำเลที่ตั้งของที่ดิน และราคา เพื่อทำการวิจัยศึกษาความเป็นไปได้
คุ้มค่าสำหรับการพัฒนาโครงการก่อนนำเสนอต่อคณะกรรมการบริหารและคณะกรรมการบริษัทเพื่ออนุมัติ

การจัดซื้อที่ดินของบริษัทจะดำเนินการจัดซื้อกับเจ้าของที่ดินโดยตรง /ผ่านนายหน้าค้าที่ดิน
โดยปัจจุบันบริษัทมีนโยบายการจัดซื้อที่ดินแปลงขนาด 30-35 ไร่
เพื่อพัฒนาโครงการขนาดเล็กที่สามารถดำเนินการโดยใช้ระยะเวลาสั้นในหลากหลายทำเล
โดยที่ดินที่จัดซื้อจะมีระบบสาธารณูปโภคของรัฐรองรับ
มีศักยภาพการเติบโตในอนาคตที่ชัดเจนและราคาที่เหมาะสม

วัสดุก่อสร้าง บริษัททำสัญญาว่าจ้างผู้รับเหมาเพื่อดำเนินการก่อสร้างทั้งค่าแรงและค่าวัสดุก่อสร้าง
ดังนั้นผู้รับเหมาของบริษัทจะเป็นผู้จัดหาซื้อเองโดยตรง ยกเว้นวัสดุบางชนิดที่ต้องใช้ปริมาณมาก
หรือวัสดุก่อสร้างที่มีราคาสูง ซึ่งบริษัทต้องการควบคุมคุณภาพ รูปแบบให้ได้มาตรฐานตามที่กำหนด
และเพื่อประโยชน์ในการบริหารต้นทุน วัสดุก่อสร้างที่บริษัทดำเนินการสั่งซื้อได้แก่ เสาเข็ม
ประตู-หน้าต่าง อลูมิเนียม ปั๊มน้ำ หรือกระเบื้อง เป็นต้น โดยบริษัทจะเป็นผู้จัดหาวัสดุดังกล่าวเอง
เพื่อลดภาระของผู้รับเหมา วัสดุที่บริษัท
สั่งซื้อส่วนใหญ่มักจะใช้ในขั้นตอนการก่อสร้างที่สามารถแยกจากขั้นตอนการทำงานของผู้รับเหมาได้อย่างชัดเจน
ทำให้บริษัท สามารถควบคุมงานก่อสร้างของผู้รับเหมาได้ด้วย

ในปี 2552 บริษัท ได้ดำเนินนโยบาย เพื่อความลดความเสี่ยงของราคาวัสดุก่อสร้างที่ผันผวน
โดยดำเนินการจัดซื้อจัดจ้าง วัสดุก่อสร้าง ประเภทเหล็กเสริมคอนกรีต ของกลุ่มสินค้า
ประเภทคอนโด โดยบริษัทใช้กลยุทธ์ในการจัดซื้อจัดจ้าง ในแบบระยะสั้น และระยะยาว ตั้งแต่
6-12 เดือน โดย มีการติดตามสถานการณ์ ของราคาเหล็กในตลาดอย่างใกล้ชิด
ทำให้บริษัทสามารถควบคุมราคาและลดความเสี่ยงจากราคาเหล็กที่ผันผวนได้ อีกทั้ง
ปริมาณเหล็กที่จัดซื้อจัดจ้าง มีปริมาณมาก ทำให้บริษัทสามารถต่อรองราคา
และลดต้นทุนค่าก่อสร้างให้ได้ต่ำกว่าที่ประมาณการ

4.3.2 ขั้นตอนและเทคโนโลยีการผลิต

ในด้านการผลิต บริษัทไม่มีข้อจำกัดใดในกระบวนการผลิตบ้านเดี่ยว
โดยบริษัทใช้วิธีการจ้างผู้รับเหมาภายนอกเป็นผู้ก่อสร้างงานโครงการของบริษัท
การจัดหาผู้รับเหมาส่วนใหญ่จะเป็นผู้รับเหมาขนาดกลาง และผู้รับเหมาขนาดใหญ่
เพื่อให้งานที่แต่ละผู้รับเหมารับผิดชอบมีความสมดุลกับขนาดและเงินลงทุน
และเพื่อให้ได้บ้านที่มีคุณภาพเป็นไปตามมาตรฐานที่บริษัทกำหนด
บริษัทมีระเบียบและขั้นตอนการคัดเลือกผู้รับเหมาโดยพิจารณาจากผู้รับเหมาที่มีความชำนาญมีประสบการณ์
และมีความพร้อมในการลงทุนโดยการว่าจ้างผู้รับเหมาก่อสร้างบ้านในแต่ละแบบจะเป็นราคามาตรฐานเดียวกันสำหรับผู้รับเหมาแต่ละราย

หลังจากที่ บริษัท ได้นำเทคโนโลยีก่อสร้างบ้านสำเร็จรูปมาใช้กับ 2 โครงการ คือ
โครงการเพอร์เฟค พาร์ค พระราม 5 – บางใหญ่ เป็นบ้านสำเร็จรูป ระบบ ผนังรับน้ำหนัก – พื้น
สำเร็จรูป (Load Bearing Wall) และ โครงการเพอร์เฟคพาร์ค รามคำแหง
เป็นบ้านสำเร็จรูป ระบบ เสา-คาน พื้นสำเร็จรูป (Rigid Frame or Skeleton)
ซึ่งทำให้ลดระยะเวลาในการก่อสร้างบ้าน สามารถส่งมอบบ้านให้ลูกค้าได้เร็วขึ้น
ช่วยแก้ไขปัญหาการขาดแคลนแรงงานและช่างฝีมือ เนื่องจากเป็นการผลิตชิ้นส่วนจากโรงงาน
ใช้แรงงานคนน้อย และสามารถควบคุมคุณภาพของวัสดุได้ดีกว่า

ในปี 2552 บริษัท ได้ ร่วมกับบริษัท CSP ในการตั้งโรงงานผลิตชิ้นส่วนบ้านสำเร็จรูป (Prefab)
แห่งที่ 2 ขึ้นที่โครงการ เพอร์เฟคเพลส รัตนาธิเบศร์-ราชพฤกษ์ เพื่อ เป็นการขยายกำลังการผลิต
ให้รองรับแก่การก่อสร้างบ้านที่จะมีขึ้นในแต่ละโครงการ อีกทั้งยังได้นำเทคโนโลยีการผลิตบ้าน
ระบบ เสา-คาน พื้นสำเร็จ มาใช้กับกลุ่มบ้านประเภททาวเฮ้าส์ ในอีก 3 โครงการ คือ
เดอะวิลล่า รัตนาธิเบศร์ เดอะเมทโทร พระราม9 และ เดอะเมทโทร สาทร
โดยพิจารณาแล้วสินค้ากลุ่มนี้ ยังมีความต้องการในตลาดอยู่สูง เพื่อให้การผลิตที่จะเกิดขึ้น
สอดคล้องกับ ความต้องการที่จะตามมา
จึงได้นำเทคโนโลยีการผลิตที่รวดเร็วขึ้นมาใช้ในกลุ่มสินค้าดังกล่าว

สำหรับโครงการคอนโดมิเนียม
บริษัทให้ความสำคัญในทุกขั้นตอนตั้งแต่การคัดเลือกผู้รับเหมาที่มีประสบการณ์มีความพร้อมในการลงทุน
มีทีมงานที่มีประสิทธิภาพ โดยบริษัทมีทีมประสานงานอย่างใกล้ชิด
นอกจากนี้บริษัทยังได้ว่าจ้างบริษัทที่ปรึกษาที่มีประสบการณ์ด้านอาคารสูงเพื่อกำกับดูแลการก่อสร้างให้เป็นไปตามหลัก
วิศวกรรมศาสตร์และ มาตรฐาน ทั้งด้านคุณภาพ ระยะเวลาการก่อสร้างและความปลอดภัย

ทั้งนี้ในระหว่างการก่อสร้างโครงการ บริษัทจะมีทีมงานวิศวกร และโฟร์แมน
ควบคุมงานก่อสร้างให้เป็นไปตามมาตรฐานทุกขั้นตอน
มีหน่วยงานควบคุมมาตรฐานกลางและวิศวกรที่ปรึกษาที่จะคอยดูแลรักษามาตรฐานการก่อสร้างของทุกโครงการ
มีการจัดฝึกอบรมและดูงานให้กับทั้งทีมงานวิศวกร โฟร์แมนของบริษัท และของผู้รับเหมา
มีการจัดทำคู่มือการก่อสร้าง
และขั้นตอนการตรวจสอบงานก่อสร้างให้กับทีมงานของบริษัทและผู้รับเหมา ในปี 2552
บริษัทได้เริ่มนำระบบ Site Management
มาพัฒนาเพื่อควบคุมมาตรฐานการก่อสร้างของบริษัทให้เป็นมาตรฐานเดียวกันทุกโครงการ

ปัจจุบัน การก่อสร้างบ้านเดี่ยวไม่มีผู้รับเหมารายหนึ่งรายใดของบริษัท
ที่รับเหมางานของบริษัทเกินกว่าร้อยละ 30 ของมูลค่าจ้างผู้รับเหมาทั้งหมด
และจากการมีมาตรการตรวจสอบผู้รับเหมา
เพื่อกำหนดชั้นของผู้รับเหมาตามความสามารถในการรับงาน
มีการติดตามประเมินผลงานทั้งด้านคุณภาพและการส่งมอบงานตรงเวลา
เพื่อปรับชั้นและเพิ่มวงเงินในการพิจารณาสั่งจ้างอย่างเท่าเทียมกัน

เนื่องจากบริษัทผู้รับเหมาที่บริษัทจัดจ้างเป็นผู้รับเหมาขนาดกลางหรือขนาดใหญ่
ซึ่งมีการจัดทำสัญญาและกำหนดระยะเวลาการส่งมอบงานที่ชัดเจน โดยมีวิศวกร
โฟร์แมนควบคุมงานก่อสร้าง เป็นทีมงานที่เป็นพนักงานของบริษัท
ซึ่งเพียงพอต่อปริมาณงานของบริษัทในปัจจุบัน

4.4 ผลกระทบต่อสิ่งแวดล้อม

ในการดำเนินการพัฒนาโครงการแต่ละโครงการก่อนการดำเนินการก่อสร้างโครงการใด ๆ
ที่มีขนาดที่ดินตั้งแต่100ไร่ขึ้นไปหรือโครงการที่มีจำนวนมากกว่า 500 แปลงขึ้นไป
บริษัทจะต้องทำการศึกษารายงานผลกระทบสิ่งแวดล้อมตามระเบียบวิธีการจัดสรรของกรมที่ดินซึ่งกำหนดให้บริษัทต้องดำเนินมาตรการหลายประการในการลดผลกระทบต่อสิ่งแวดล้อม
สำหรับโครงการที่มีขนาดพื้นที่เล็กกว่าพื้นที่ที่ระบุไว้ข้างต้นบริษัทก็ได้นำวิธีการปฏิบัติเช่นเดียวกับวิธีการข้างต้นมาใช้ซึ่งการศึกษาผลกระทบดังกล่าวบริษัทจะทำการศึกษาเพียงครั้งแรกครั้งเดียวเมื่อจะเริ่มพัฒนาโครงการ
เว้นแต่จะมีการเปลี่ยนแปลงรูปแบบโครงการจึงจะต้องมีการศึกษาผลกระทบต่อโครงการใหม่
ที่ผ่านมาโครงการต่าง ๆ
ของบริษัทได้ผ่านความเห็นชอบในมาตรการด้านการจัดการสิ่งแวดล้อมในโครงการจากหน่วยงานของรัฐที่มีหน้าที่พิจารณาเรื่องสิ่งแวดล้อมอย่างครบถ้วนส่งผลให้บริษัทได้รับรางวัล
EIA Monitoring Awards ของ กระทรวงทรัพยากรธรรมชาติและสิ่งแวดล้อม
ซึ่งมอบรางวัลให้กับสถานประกอบการที่ปฏิบัติตามมาตรการในรายงานการวิเคราะห์ผลกระทบสิ่งแวดล้อม
และมีการจัดการสภาพแวดล้อมดีเด่น 3 ปีซ้อนในปี 2548-2550 ถึง 2 โครงการคือ
(1)โครงการเพอร์เฟคเพลส รัตนาธิเบศร์ (2) โครงการเพอร์เฟคเพลส รามคำแหง เฟส 1
และได้รับ EIA Monitoring Awards จากกระทรวงทรัพยากรธรรมชาติและสิ่งแวดล้อมในปี
2549 - 2551 จำนวน 1 โครงการ คือ โครงการเพอร์เฟค เพลส รามคำแหง เฟส 2 และ
เฟส 3

ทั้งนี้ บริษัทได้ให้ความสำคัญต่อข้อกำหนดของผลกระทบสิ่งแวดล้อม
และดำเนินการตามกฎระเบียบอย่างเคร่งครัด
เพื่อให้โครงการของบริษัทเป็นโครงการมาตรฐานและเป็นการพัฒนาอย่างยั่งยืนของบริษัท
เห็นได้จากการได้รับเลือกให้เป็นโครงการที่มีการจัดสภาพแวดล้อมดีเด่น 4 ปี ซ้อน ในทางปฏิบัติ
ภายหลังจากที่บริษัทได้ศึกษาผลกระทบสิ่งแวดล้อมแล้วนั้น
บริษัทจะว่าจ้างให้ผู้รับเหมาก่อสร้างดำเนินการรับเหมางานจากบริษัท
เพื่อดำเนินการก่อสร้างทั้งโครงการต่อไป
ซึ่งเงื่อนไขการว่าจ้างก่อสร้างโครงการกำหนดให้ผู้รับเหมาก่อสร้างต้องเป็นผู้รับผิดชอบต่อค่าใช้จ่ายในการควบคุมสิ่งแวดล้อมเอง
ดังนั้นบริษัทจึงไม่มีค่าใช้จ่ายในการควบคุมสิ่งแวดล้อมอื่นอีกนอกเหนือจากค่าใช้จ่ายเพื่อการศึกษาผลกระทบต่อสิ่งแวดล้อม

4.5 งานที่ยังไม่ได้ส่งมอบ

ณ วันที่ 31 ธันวาคม 2552
บริษัทและบริษัทย่อยมีภาระผูกพันที่จะต้องส่งมอบสินค้าให้กับผู้ซื้อบ้านและคอนโดมิเนียม
ตามที่ระบุในสัญญาซื้อขาย โดยแบ่งเป็นภาระผูกพันในแต่ละโครงการ ดังนี้

  ------------------------------------------------- ------------- -----------
  ชื่อโครงการ                                         งานค้างส่งมอบ   

                                                    หน่วย          ล้านบาท

  Brand Master Piece                                              

  เพอร์เฟค มาสเตอร์พีซ เอกมัย-รามอินทรา                  1             27.50

  เพอร์เฟค มาสเตอร์พีซ รัตนาธิเบศร์-ราชพฤกษ์               5             76.90

  เพอร์เฟค มาสเตอร์พีซ พระราม 9                        16            212.40

  Brand Perfect Place                                             

  เพอร์เฟค เพลส รัตนาธิเบศร์                            16            58.92

  เพอร์เฟค เพลส รัตนาธิเบศร์ - ราชพฤกษ์ 2                7             27.81

  เพอร์เฟค เพลส รัตนาธิเบศร์ - ราชพฤกษ์ 2 (เฟส 2)        12            65.26

  เพอร์เฟค เพลส รามคำแหง - สุวรรณภูมิ (The Private      -             -
  Zone)                                                           

  เพอร์เฟค เพลส รามคำแหง - สุวรรณภูมิ(เดอะ เลคโซน)      3             15.35

  เพอร์เฟค เพลส รามคำแหง - สุวรรณภูมิ(เดอะ มาสเตอร์พีซ)   1             40.00

  เพอร์เฟค เพลส ราชพฤกษ์                              12            67.50

  เพอร์เฟค เพลส สุขุมวิท 77-สุวรรณภูมิ*                    9             49.29

  Brand Maneerin / Perfect Park                                   

  มณีรินทร์ เลค & พาร์ค ราชพฤกษ์ - ติวานนท์                3             18.99

  เพอร์เฟค พาร์ค พระราม 5 - บางใหญ่                    15            47.79

  เพอร์เฟค พาร์ค สุวรรณภูมิ*                             3             12.19

  Brand The Villa / The Metro ¹                                   

  เดอะ วิลล่า รัตนาธิเบศร์-ราชพฤกษ์                       26            64.21

  เดอะ เมทโทร พระราม 9                              5             22.97

  เดอะ เมทโทร สาทร                                  63            269.64

  Brand Metro Park / Metro Sky²                                   

  เมโทร พาร์ค สาทร 1 - 2                             12            23.40

  เมโทร พาร์ค สาทร 3                                 179           364.14

  เมโทร พาร์ค สุขุมวิท                                  17            41.79

  เมโทร สกาย รัชดา**                                 148           357.71

  รวม                                               553           1,863.76
  ------------------------------------------------- ------------- -----------

¹ ทาวเฮ้าส์

² คอนโดมิเนียม

* โครงการบริษัทย่อย (บริษัทเอสเตท เพอร์เฟ็คท์ จำกัด)

** โครงการบริษัทย่อย (บริษัทไบรท์ ดีเวลลอปเมนท์ กรุงเทพ จำกัด)